आरक्षण का रियलिटी चेक: गुजरात में 24 लाख पटेल करोड़पति, हरियाणा में 55% जमीन जाटों की

पानीपत/अहमदाबाद. ओबीसी कैटेगरी में रिजर्वेशन की मांग को लेकर देश में हिंसा का दौर चल रहा है। पिछले दिनों जाट आरक्षण की मांग की आग में हरियाणा में भड़की हिंसा ने 20 से ज्यादा लोगों की जान चली गई, करोड़ों रुपए की प्रॉपर्टी का नुकसान हुआ। इससे पहले पिछले साल जुलाई-अगस्त में गुजरात में पटेल रिजर्वेशन की मांग को लेकर हिंसा भड़की थी। क्या है पटेल और जातों की सोशियो-इकोनॉमिक कंडीशन...

- हार्दिक पटेल की गिरफ्तारी के बाद अहमदाबाद (गुजरात) में अचानक हिंसा भड़क उठी थी।

- देखते ही देखते राज्य के अन्य हिस्सों में भी हिंसा फैली।

- कहीं बसों में आग लगा दी गई तो कहीं पुलिस थानों और चौकियों पर हमला किया गया।

- लेकिन रिजर्वेशन की मांग कर रही इन दोनों जातियों की जमीनी स्थिति क्या है। इकोनॉमिक, सोशल, पॉलिटिकल रूप से ये कितनी सक्षम हैं?

- यह जानने के लिए भास्कर ने इनके बारे में डिटेल जुटाई ताे सामने आया कि दोनों ही जातियां मजबूत स्थिति में हैं।

देश में जाटों की आबादी आठ करोड़

- देश में जाटों की संख्या आठ करोड़ के करीब है। जबकि गुजरात में ही पटेल 1.2 करोड़ हैं।

- जाटों की मौजूदगी हरियाणा, हिमाचल प्रदेश, यूपी, उत्तराखंड, राजस्थान, दिल्ली, एमपी, बिहार और गुजरात में है।

- हरियाणा में अब तक बने 10 मुख्यमंत्रियों में से कहने को 5 गैरजाट रहे हैंं, पर अभी तक केवल भजनलाल ही अपना टर्म पूरा कर पाए हैं।

- भगवत दयाल शर्मा, राव बीरेंद्र सिंह, बनारसी दास गुप्ता बहुत कम दिनों के लिए सीएम की कुर्सी पर रहे।

गुजरात में पांच पाटीदार रहे हैं सीएम

- 1960 में गुजरात के बनने से अब तक कुल 15 मुख्यमंत्री हुए। इनमें पांच पाटीदार रहे हैं।

- मौजूदा सीएम आनंदीबेन पटेल भी पाटीदार समाज से हैं।

- गुजरात में पाटीदारों की सरकार में उपस्थिति तो दमदार है ही उद्योगों और व्यापार में भी उनका दबदबा है।

- गुजरात में 15 से 20 पर्सेंट अर्थात 24 लाख पाटीदार करोड़पति हैं।

- 10 करोड़ रुपए से अधिक पूंजी इन्वेस्ट वाले कुल 6146 उद्योगों में से 1700 से अधिक उद्योग पाटीदारों की मालिकी के हैं।

- वहीं हरियाणा में खेती की कुल जमीन का 55 पर्सेंट हिस्सा जाटों का है।

आगे की स्लाइड्स पर इन्फोग्राफ में पढ़ें, पटेल और जाट समुदाय से जुड़े चुनिन्दा फैक्ट्स...